**Tradicinio bėgimo Birštonas – Prienai**

**(Lietuvos bėgimo taurės 5-tas etapas)**

**N U O S T A T A I**

**1.    TIKSLAI IR UŽDAVINIAI**

1.1.  Varžybų tikslas populiarinti lengvosios atletikos rungtį – bėgimą.

1.2.   Propaguoti sveiką gyvenimo būdą, remti ir skatinti masinius sporto renginius.

1.3.   Skatinti moksleivių saviraišką per sportą.

1.4.   Kelti sportininkų meistriškumą, ugdyti ištvermę bei moralines – valines savybes.

1.5.   Išsiaiškinti geriausius bėgikus.

**2.     VIETA IR LAIKAS**

Varžybos vykdomos 2013 m. gegužės 25 d. (šeštadienį).

2.2. Išankstinė registracija http://www.dbtopas.lt/takas iki gegužės 23 d. 24:00 val. Registruojantis nurodyti: vardą, pavardę, gimimo datą, miestą, klubą, distanciją, grupę. Varžybų dieną registracijos pradžia  8.30 - 10.00 val. prie Prienų kultūros centro (Vytauto g. 35/Laisvės aikštė).

2.3. Atidarymas  10.00 val. priešais Prienų kultūros centrą (Vytauto g./Laisvės a. 12).

2.4. Išvykimas į starto vietą  10.30 val. autobusais iš Prienų kultūros centro aikštelės.

2.5. Pagrindinio nuotolio startas 11.30 val. Birštono turistinės bazės teritorijoje. 5 km ir 3 km startas moksleiviams duodamas kai pagrindinio nuotolio (10 km) lyderiai įveikia 5 km ir 3 km atžymas (apie 11.45 ir 11.50).

2.6. Užsiregistravus (10 km) iki gegužės 23 d. 24.00 val. starto mokestis **– 5 Lt.** Registruojantis gegužės 24 – 25 d. – **10 Lt.**

**3.  ORGANIZATORIAI**

3.1. Prienų rajono savivaldybė, Prienų rajono savivaldybės kūno kultūros sporto centras, SK „Einius“.

**4.   DALYVIAI**

4.1. Bėgime gali dalyvauti bėgimo mėgėjai ir profesionalai, pasitikrinę sveikatą. Organizatoriai neatsako už varžybų metu patirtas traumas, kiekvienas atsako už savo sveikatą pasirašydamas registracijos lape. Už nepilnamečių dalyvavimą ir sveikatą varžybų metu ir po jų, atsako delegavusi organizacija (mokykla), treneriai ar tėvai.

4.2. Dalyviai turi laikytis varžybų taisyklių, sąžiningai rungtyniauti, nuotolį įveikti savo jėgomis ir nesinaudoti kitų pagalba.

4.3. Dalyviai numerius turi prisisegti gerai teisėjams matomoje vietoje ir grąžinti po finišo. Atidavus numerius, bus įteikta atminimo dovanėlė.

**5. PROGRAMA**

**I grupė** mergaitės M14 (1999 m. g. ir jaunesnės) 3 km;

 berniukai  V14 (1999 m. g. ir jaunesni)  3 km;

**II grupė** merginos M17 (1998 – 1996 m. g.) 5 km;

 jaunuoliai V17  (1998 – 1996 m. g.) 5 km;

**III grupė** moterys MOT (1995 – 1974 m. g.) 10 km;

 vyrai VYR (1995 – 1974 m. g.)  10 km;

**IV grupė** veteranės M40 (1973 m. g. ir vyr.) 10 km;

 veteranai  V40 (1964 – 1973 m. g.)  10 km;

 veteranai V50 (1954 – 1963 m. g.) 10 km;

 veteranai V60 (1953 m. g. ir vyr.) 10 km.

**6.   APDOVANOJIMAS**

6.1. Visų amžiaus grupių nugalėtojai ir prizininkai apdovanojami medaliais ir diplomais. 10km nuotolio prizininkai apdovanojami piniginiais prizais, visi bėgimo dalyviai – atminimo dovanėlėmis. Apdovanojami vyriausias ir jauniausias bėgimo dalyviai. Absoliutus veteranų grupės nugalėtojas apdovanojamas taure.

*Organizatoriai*